Olympic (parník)

***Olympic*** alebo **RMS ''Olympic*** (RMS je skratka pre *'R**oyal **M**ail **S*'teamer – Kráľovský poštový parník) bol prvý z troch [[Spojené kráľovstvo|britských]] [[zaoceánska loď|zaoceánskych]] [[parník]]ov triedy [[Olympic (trieda lodí)|*Olympic*]] vlastnených spoločnosťou [[White Star Line]].

Jeho sesterské lode boli *Titanic* a *Britannic*. Pôvodne sa mali všetky tri lode volať podľa troch rás z gréckej mytológie ([[Olympovia]], [[Titan (mytológia)|Titani]] a [[Gigant (mytológia)|Giganti]]), ale práve *Gigantic*/*Britannic* bol po potopení *Titanicu* radšej premenovaný. *Olympic* bol stavaný ako prvý a mal na vtedajšiu dobu nevídané rozmery. S jeho stavbou sa začalo [[16. december|16. decembra]] [[1908]] a dokončený bol v [[máj]]i [[1911]].

*Olympic* nebol pri svojom odchode pokrstený – rovnako ako všetky ostatné lode spoločnosti White Star Line.

== História == 
=== Civilná služba ===
Pri piatej plavbe sa *Olympic* počas vyplávania zo [[Southampton (mesto)|Southamptonu]] (20. septembra 1911) zrazil s krížnikom [[HMS Hawke (1891)|HMS *Hawke*]]. Ten bol pri vzájomnom míňaní oboch lodí pritiahnutý obrovskou silou, ktorú vyvíjali lodné skrutky *Olympicu*, a následným nárazom provy zdemoloval *Olympicu* časť zadnej časti trupu a poškodil jednu lodnú skrutku. Sám *Hawke* mal poškodenú prednú časť. Oprava v lodeniciach [[Harland and Wolff]] trvala vyše dvoch mesiacov a dokonca bola pozastavená stavba *Titanicu*, ktorý musel *Olympicu* uvoľniť miesto v jedinom suchom doku na svete, kam sa táto veľká loď vošla. Na opravu *Olympicu* bola tiež použitá lodná skrutka vyrobená pôvodne pre *Titanic*. Ako vinník nehody bol stanovený *Olympic*, a tak spoločnosť nemohla vymáhať spôsobenú škodu ani ušlý zisk.

=== Prvá svetová vojna ===
Počas [[prvá svetová vojna|prvej svetovej vojny]] *Olympic* prepravoval britských vojakov. Dňa 12. mája [[1918]] bol pri preprave 9000 amerických vojakov napadnutý v západnom vjazde do kanálu La Manche nemeckou ponorkou *U-103*. Ponorka sa musela vynoriť, aby rýchlu loď napadla na hladine, čo sa jej stalo osudným. *Olympic* ponorku napadol paľbou diel a potom potopil [[taran (útok)|taranom]]. Z posádky ponorky zahynulo 10 mužov a 35 bolo zachránených torpédoborcom [[USS Davis (DD-65)|USS *Davis*]].

=== Koniec kariéry ===
*Olympic* slúžil až do roku [[1935]], kedy bol za 100 000 libier predaný do šrotu. Jedným z dôvodov bola kríza námornej dopravy. Jeho luxusné vybavenie bolo predané v aukciách, trvajúcich od 5. do 18. novembra 1935 v dokoch mesta Jarrow. Časti jeho luxusného interiéru je možné vidieť v niektorých reštauráciách a hoteloch vo Veľkej Británii. Hotel White Swan v Alnwicku sa môže pýšiť obložením zo spoločenskej miestnosti prvej triedy, časťami zábradlia veľkého schodiska a otáčavými dverami z chodby medzi spoločenskou miestnosťou a halou na palube A. Obloženie à la carte restaurantu bolo nainštalované na výletnej lodi Millenium v roku 2000. Mnoho vybavenia (obloženie, okná telocvične, obloženie veľkého schodiska, obrazy z jeho odpočívadiel, linolea, lustre, dvere...) sa nachádza v jednej továrni na farby spoločnosti Akzo Nobel vo Veľkej Británii, a občas sa niektoré z nich objaví v aukciách.

== Galéria ==
<gallery mode="slideshow">
Súbor:Olympic Titanic Belfast.jpg|*Olympic* a *Titanic* pri stavbe v lodeniciach, cca 1910
Súbor:Launch of Olympic Colorized.jpg|Spustenie *Olympicu* na vodu, 20. október 1910
Súbor:Olympicincolour1b.jpg| prichádza do New Yorku po svojej panenskej plavbe, 21. jún 1911 
Súbor:Olympic Hawke collision damage.jpg|*Olympic* po kolízii s krížnikom *Hawke*, 20. september 1911
Súbor:Olympic and Titanic.jpg|*Olympic* (vľavo) a *Titanic* (vpravo)
Súbor:Fred Pansing Olympic.jpg|*Olympic* v roku 1913
Súbor:Olympic WWI.jpg|*Olympic* počas prvej svetovej vojny
Súbor:29 olympic 1922.jpg|*Olympic* v roku 1922
Súbor:Olympic, Southampton, 1929.jpg|*Olympic* v Southamptone, 1929
Súbor:SS Olympic - 1934.jpg|*Olympic'' v roku 1934 


## Iné projekty

## Zdroj

Kategória:Zaoceánske lode
Kategória:Parníky Spojeného kráľovstva
Kategória:Lode White Star Line